《和吕开少蒙提刑家园茶》
宋代·冯山

蜀品固难名，家园未有声。晓篮亲手撷，俗客尚心轻。

瑞雾吹还合，仙风坐欲生。因知栽植意，留与子孙清。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。